परतोइयै सड़का पर आया तां गड्डी खड़ोती दी ही। मैं ड्राइवर गी आक्खेआ जे गड्डी तूं लेई जाई सकना ऐं। पर ओ मिगी दिखदा रेहा ते गड्डी लेई जाने गी त्यार नीं सेही होआ। मैं फी आक्खेआ जे गड्डी लेई जाओ। जागह दूर ते ऐ नीं ऐ, पैदल टुरी जाङ। पर ओ मिगी कुसा चाल्ली नीं समझी पाया, ते बहा्‌री गुहाड़ियै खड़ोता गै रेहा। उन्नै मेरा घर दिक्खे दा हा। जानदा हा जे छिंडा त्रौं मीलें दा होई सकदा ऐ। मेरा मन नुहाड़ी बेकसी गी दक्खियै झुंझलाया सेही, पर मैं गड्डी च बेही गेआ। बौंह्‌दे गै मसूस होआ जे राम मेरे कोला छिंडै होई गेआ ऐ, संसार फी आइयै घिरी आया ऐ।